Thomas Gresham

Si Sir Thomas Gresham the Elder ( ; c. 151921 Nobyembre 1579) ay isang mangangalakal at tagapondong Ingles na umakto sa ngalan ni Haring Edward VI (1547–1553) at ang mga kapatid na babae ni Edward sa ama, ang mga reyna na sina Mary I (1553–1558) at Elizabeth I (1558–1603). Noong 1565, itinatag ni Gresham ang Royal Exchange (o Palitang Real) sa Lungsod ng Londres.

 Pinagmulan 
Ipinanganak sa Londres at nagmula sa isang matagal nang pamilyang Norfolk, si Gresham ay isa sa apat na anak ni Sir Richard Gresham, isang nangungunang merserong mangangalakal at Panginoong Alkalde ng Londres, na ginawang kabalyero ni Haring Henry VIII para sa pakikipagnegosasyon sa mga paborableng pautang sa mga dayuhang mangangalakal.

 Edukasyon 
Nag-aral si Gresham sa Paaralang St Paul. Pagkatapos noon, bagama't nais ng kanyang ama na maging isang mangangalakal si Thomas, ipinadala muna siya ni Sir Richard sa unibersidad sa Kolehiyong Gonville at Caius, Cambridge. (sa Ingles) Sabay siyang naging baguhang nag-aaral sa Kompanyang Mersero ng kanyang tiyuhin na si Sir John Gresham, tagapagtatag ng Paaralang Gresham, habang nasa Cambridge pa siya.

 Kamatayan 
Biglang namatay si Gresham dahil sa apopleksya noong Nobyembre 21, 1579 at inilibing sa Simbahang St Helen, Bishopsgate sa Lungsod ng Londres.Memorials of the Institutions – St Helen's Bishopgate (sa Ingles)

 Batas ni Gresham 
Ang batas ni Gresham (na payak na isinaad bilang: "Ang masamang salapi ay nagpapalabas ng mabuting salapi") ay nakuha ang pangalan nito mula sa kanya, Dictionary Index para sa titik G, pahina 462. (sa Ingles) (bagama't ang iba, kabilang ang astronomong si Nicolaus Copernicus, ay kinilala ang konsepto sa loob ng maraming taon) dahil hinimok niya si Reyna Elizabeth na ibalik ang pinababang halaga ng salapi ng Inglatera. Gayunpaman, si Sir Thomas ay hindi kailanman gumawa ng anumang bagay na katulad ng batas ni Gresham, na siyang konsepto ni Henry Dunning Macleod noong 1857, isang ekonomista na may husay sa pagbasa sa isang teksto na hindi nakasulat.Roover, Raymond de, Gresham on Foreign Exchange, Cambridge: Cambridge University Press, 1949 (sa Ingles)

Sa ekonomiya, ang Batas ni Gresham ay ang prinsipyo na nagsasaad na ang masamang pera ay nakapagpapaalis ng mabuting salapi mula sa sirkulasyon. Isang halimbawa nito ay ang kung may dalawang uri ng piraso ng barya na magkatulad ang halaga subalit magkaiba ang nilalamang uri ng metal. Ipamamahagi o ikakalat ang baryang may mababang halagang taglay, habang itatago o iimpilin naman ang baryang may mas mataas na halaga.

 Mga sanggunian 

Kategorya:Ipinanganak noong Dekada 1510
Kategorya:Mga Ingles